CELEX: 62011CN0486
Language: el
Date: 2011-09-22 00:00:00
Title: Υπόθεση C-486/11: Αίτηση για την έκδοση προδικαστικής αποφάσεως, την οποία υπέβαλε το Tribunal da Relação de Guimarães (Πορτογαλία) στις 22 Σεπτεμβρίου 2011 — Jonathan Rodrigues Esteves κατά Seguros Allianz Portugal SA

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/10
            
         Αίτηση για την έκδοση προδικαστικής αποφάσεως, την οποία υπέβαλε το Tribunal da Relação de Guimarães (Πορτογαλία) στις 22 Σεπτεμβρίου 2011 — Jonathan Rodrigues Esteves κατά Seguros Allianz Portugal SA
   (Υπόθεση C-486/11)
   2011/C 355/16
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal da Relação de Guimarães
   
      Διάδικοι στην υπόθεση της κύριας δίκης
   
   
      Ενάγων: Jonathan Rodrigues Esteves
   
      Εναγομένη: Companhia de Seguros Allianz Portugal, SA.
   
      Προδικαστικά ερωτήματα
   
   
               α)
            
            
               Έχει το άρθρο 1α της τρίτης οδηγίας 90/232/ΕΟΚ (1), το οποίο παρενεβλήθη με το άρθρο 4 της πέμπτης οδηγίας (2005/14/ΕΚ) (2), για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων, την έννοια ότι αντιτίθεται σε εθνική νομοθεσία (όπως η προκύπτουσα από τα άρθρα 505 και 570 του Πορτογαλικού Αστικού Κώδικα), κατά την οποία η υποχρεωτική ασφάλιση αστικής ευθύνης εξ αυτοκινήτων δεν καλύπτει την ευθύνη για σωματικές και υλικές ζημίες τις οποίες υφίσταται ποδηλάτης, σε αυτοκινητικό ατύχημα, στο οποίο συμμετέχει αυτοκίνητο όχημα και ποδήλατο, ακόμη και αν το ατύχημα οφείλεται αποκλειστικά στη συμπεριφορά του ποδηλάτη;
            
         
               β)
            
            
               Σε περίπτωση καταφατικής απαντήσεως, ήτοι αν ο αποκλεισμός αυτός της αποζημιώσεως αντιβαίνει όντως στο κοινοτικό δίκαιο, προσκρούει στις ερμηνευόμενες προαναφερθείσες κοινοτικές οδηγίες η εθνική νομοθεσία περιορίζει ή μειώνει την εν λόγω αποζημίωση, συνεκτιμωμένης αφενός μεν της υπαιτιότητας του ποδηλάτη, αφετέρου δε της διακινδυνεύσεως εκ του αυτοκινήτου οχήματος κατά την πρόκληση του ατυχήματος;
            
         
      (1)  ΕΕ L 129, σ. 33.
   
      (2)  ΕΕ L 149, σ. 14.